Miño (1779)

**Miño** (**San Rosendo**) oli Espanjan laivaston vuonna 1779 vesille laskettu kaksikantinen 52-tykkinen linjalaiva.

## Valmistus
Alus tilattiin 19. elokuuta 1777 Ferrolista Reales Astilleros de Esteirolta. Se laskettiin vesille 1. helmikuuta 1779.

## Palvelus
Alus lähti 30. toukokuuta 1779 Ferrolista Arcen laivueessa Coruñaan, mistä se jatkoi kesäkuussa amiraali Orvillerin johtamaan Ranskan laivaston laivueeseen. Alus oli kesäkuussa Córdoban laivastossa Cádizissa valmiina ensimmäiseen Englannin kanaalin sotaretkeen. Se lähti elokuussa 1781 Cádizista Córdoban laivastossa toiselle Englannin kanaalin sotaretkelle. Alus lähti 2. tammikuuta 1782 Cádizista Córdoban laivastossa, joka saattoi Borjan laivueen merelle. Se suojasi 19. maaliskuuta 1782 Cádizista *San Juliánin* kanssa 11 rahtialuksen saattueen. Alus lähti 7. huhtikuuta 1782 partiomatkalle Cape Spartelin edustalle Cisnerosin laivueessa, jonka muut alukset olivat *San Julián*, *San Rafael*, *San Eugenio*, *Astuto* ja fregatti *Nuestra Señora de la Asunción*. Voimakas länsituuli ajoi 22. huhtikuuta laivueen Málagaan, mistä se suojasi 7. toukokuuta yhdeksän joukkojenkuljetusalusta Cádiziin. 

Alus lähti 19. toukokuuta Málagasta *Santa Isabelin* kanssa suojatakseen Marseillesta saapunutta Ranskan laivaston saattueetta sekä yhdeksää joukkojenkoulutusalusta. Alus oli 28. elokuuta Cisnerosin laivueessa Algecirasissa, missä se osallistui Gibraltarin piiritykseen. Alus osallistui 9. syyskuuta tehtyyn hyökkäykseen Gibraltarille. Se oli 12. syyskuuta laivueensa ja Ranskan laivaston alusten kanssa Algecirasissa liittyäkseen Córdoban laivastoon. Alus oli 22. lokakuuta Cape Spartelin taistelussa, mutta ei ottanut siihen aktiivisesti osaa.

Joulukuussa 1783 alus kuljetti Cádizista *Castillan* sekä fregattien *Santa Bibíanan* ja *Santa Balbinan* kanssa Puerto Ricoon rykmentin sotilaita Cantabriasta. Alus oli 1785 Cádizissa reservissä, kunnes se palautettiin palvelukseen lokakuussa 1785. Alus kuljetti 26. tammikuuta 1786 Cádizista 700&nbsp;000 pesoa Algeriin, jonne se saapui helmikuussa. Rahat käytettiin rauhansopimuksen tekemiseen. Alus saapui helmikuussa Cartagenaan, jossa sen miehistö asetettiin karanteeniin. Alus kuljetti 20. toukokuuta 1786 Cartagenasta marokkolaisen ruhtinas Muley Abdelmelekin, kaksi lähettilästä ja 104 matkustajaa Konstantinopoliin. Alus oli 18. kesäkuuta 1786 Sisilian Syrakusassa, mistä se jatkoi 1. heinäkuuta. Se saapui 1. elokuuta Konstantinopoliin, missä aluksella järjestettiin 10. elokuuta päivälliset lähettiläille ja kutsuvieraille. Alus lähti 18. elokuuta paluumatkalle ja saapui 23. syyskuuta Mahóniin täydentämään vesivarojaan. Alus lähti 27. marraskuuta Mahónista Alicanteen ja edelleen Cartagenaan, jonne se saapui 19. joulukuuta. Alus lähti 22. joulukuuta Cartagenasta Cádiziin, jonne se saapui 1. tammikuuta 1787. Maaliskuussa 1787 alus oli Ferrolissa.

Alus kuljetti 6. heinäkuuta 1790 Cádizista *Castillan* sekä fregattien *Astrean* ja *Santa Bibíanan* kanssa sotilaita Puerto Ricoon. Alukset saapuivat 18. elokuuta Havannaan, mistä alus kuljetti 19. helmikuuta 1791 *Soberanon*, *Asían* ja *Castillan*, fregatti *Venuksen* ja kolmen urcan kanssa sotilaita ja rahavaroja. Alus saapui 28. huhtikuuta Cádiziin yksin mukanaan miljoona pesoa. Se oli 1791-1793 Cádizissa reserviin sijoitettuna.

Alus suojasi Cádizista *Venuksen* ja *Santa Bibíanan* kanssa elohopeaa ja hyödykkeitä kuljettaneen 43 rahtialuksen saattueen Puerto Ricoon, jonne saattue saapui 6. tammikuuta 1794. Alus suojasi 16. helmikuuta Puerto Ricosta samojen fregattien kanssa 11 rahtialuksen saattueen Veracruziin, jonne saattue saapui 10. maaliskuuta. Ne suojasivat 27. toukokuuta Veracruzista 12 miljoonaa pesoa, elintarvikkeita ja täydennyksiä kuljettaneen saattueen Havannaan, jonne saattue saapui 17. kesäkuuta. Alus kujetti 7. heinäkuuta Havannasta *San Isidron* kanssa Cádiziin aarteita. Niitä saattoivat Bermudalle *San Leandro* ja *Santa Isabel*. Alus saapui 3. syyskuuta *San Isidron* kanssa Cádiziin mukanaan viisi miljoonaa pesoa, tupakkaa, sokeria ja muita hyödykkeitä. Alus oli 1794-1795 Cádizissa.

Toukokuussa 1796 alus lähti Cádizista fregatti *Santa Rosan* kanssa Triesteen, mistä ne noutivat elohopeaa, puutavaraa ja muita tarvikkeita Veracruziin. Niihin liittyi Cartagenan edustalla *Astuto*. Alukset olivat 1797 Triestessä, mistä ne suojasivat 29. maaliskuuta 1798 saattueen Maltalle. Alukset lähtivät Maltalta Espanjaan, mutta joutuivat 10. kesäkuuta 1798 hakemaan suojaa Palermosta välttääkseen Britannian kuninkaallista laivastoa. Ne muodostivat Cisneron laivueen, joka oli 4. tammikuuta 1800 Palermossa Britannian kuninkaallisen laivaston saartamana. Laivue lähti 4. lokakuuta Palermosta Cartagenaan, jonne se saapui 15. lokakuuta. Alus oli 1800-1802 Cartagenassa reservissä.

Heinäkuussa 1802 alus kuljetti Cádizista *Julián* ja urcan kanssa elohopeaa, matkustajia ja tarvikkeita Veracruziin, jonne ne saapuivat 16. joulukuuta. Alus lähti 23. maaliskuuta 1803 urcan kanssa Veracruzista mukanaan yli kolme miljoonaa pesoa. Ne saapuivat 11. huhtikuuta Cádiziin. Alus siirrettiin joulukuussa 1804 Ferrolissa reserviin, missä se oli vuoteen 1807.

Alus oli 9. kesäkuuta 1808 Cádizissa vastaanottamassa Rosillyn johtaman Ranskan laivaston laivueen antautumisen. Maaliskuussa 1810 alus oli Cádizissa, mistä se kuljetti 22. elokuuta 1810 elohopeaa, kaivostyökaluja ja muita tarvikkeita Veracruziin. Alus saapui 10. lokakuuta 1810 Santiago de Cubaan, mistä se lähti 16. lokakuuta. Alus saapui 2. marraskuuta Veracruziin, mistä se kuljetti 16. toukokuuta 1811 aarteita ja tarvikkeita Havannaan. Alus saapui 6. kesäkuuta Havannaan, mistä se jatkoi 10. kesäkuuta Cádiziin. Alus saapui 22. heinäkuuta Cádiziin mukanaan lähes neljä miljoonaa pesoa, kenkiä, vaatteita ja hevosia. Alus lähti 29. syyskuuta 1811 Cádizista Vigoon, mistä se kuljetti 16. marraskuuta *Algecirasin* ja fregatti *Venganzan* kanssa sotilaita Veracruziin. Alukset saapuivat 15. tammikuuta 1812 Veracruziin, missä ne laskivat maihin 600 sotilasta.

Toukokuussa 1812 alukset joutuivat Veracruzissa saarretuiksi satamaan. Alus lähti toukokuussa Veracruzista korvetin ja kahden yksityisomistuksessa olevan fregatin kanssa kuljettaen 4,5 miljoonaa pesoa ja erilaisia tarvikkeita Havannaan, jonne ne saapuivat 18. kesäkuuta. Se kuljetti 29. heinäkuuta 1812 Havannasta samojen alusten kanssa kolme miljoonaa pesoa Cádiziin. Alus lähti 22. helmikuuta 1813 Cádizista Veracruziin, mistä se jatkoi 26. elokuuta Havannaan. Alus saapui 25. syyskuuta Havannaan mukanaan lähes viisi miljoonaa pesoa. Havannassa alus oli lokakuussa 1813 telakalla huollettavana.

Alus suojasi 4. joulukuuta 1813 Havannasta kaksi postikuunaria ja 24 kauppalaivaa Cádiziin, jonne saattue saapui 16. tammikuuta 1814 mukanaan seitsemän miljoonaa pesoa, matkustajia ja hyödykkeitä. Alus oli Cádizissa reserviin sijoitettuna, kunnes se romutettiin 1814.

## Lähteet
*

### Viitteet